次四兄韻答許下諸公
作者：晁沖之
朝代：宋

paragraphs: 羣雄將風騷，敵若攻守墨。
公將百萬兵，如一劇孟足。
間楚或揮金，伐虞還取玉。
使我備偏裨，授書防敗辱。
安敢凱旋歌，直可向師哭。
短兵不須接，長城已完筑。
畏強我但守，用奇公自出。
入壘畏膝行，免冠謝頭禿。
論功轂可丹，錫命綬當綠。
顧我老更癡，猛虎空手觸。